Lluna Plena inicia este divendres activitats del festival Mangetsu amb tallers, ball, karaoke i jocs
28 de gener 2025

_Lluna Plena_, l'activitat d'oci alternatiu organitzada per la Regidoria de Joventut i Infància de l'Ajuntament de Sagunt que precedix al _Mangetsu Morvedre Manga Festival_, celebrarà este divendres 31 de gener una nova edició. Esta vindrà carregada d'animació i tallers i on es presentaran les editorials i artistes convidats, així com la programació del festival.

Sota la nomenclatura _Lluna Plena: Mangetsu Premier_, des del departament s'anima les persones aficionades a les cultures asiàtiques a gaudir amb caràcter previ de les activitats previstes relacionades en el festival al Casal Jove de Sagunt (carrer Romeu, 8).

A partir de les 17.30 hores i fins a les 20.30 hores, els i les jóvens podran gaudir de tallers, ball, karaoke, jocs, videojocs de plataformes com ara PS4, NS o arcade, tenis de taula, tir amb arc o fotoreclam amb personatges animats icònics com ara Sonic. A més, hi haurà un sorteig de regals _Mangetsu_.

Així, l'esdeveniment arrancarà amb un _K-Pop Random Dance_ i amb els tallers d'_onamori_ i fanalet japonés; seguirà a les 18.00 hores amb els tallers de cuina de _dorayakis_ i d'_aboris_ manga; a les 19.00 hores hi haurà karaoke; a les 19.30 hores, torneig de _Mario Kart_; i a partir de les 20.00 hores posarà el punt final el Gran Joc del Calamar.

Les activitats programades per a eixa vesprada d'oci alternatiu, dirigides a jóvens de 12 anys en avant, oferixen una combinació de propostes creatives i diversió amb temàtica manga. L'entrada és gratuïta i no requerix inscripció prèvia, de manera que les persones que desitgen participar en els tallers i activitats podran registrar-se eixe mateix dia en la taula d'informació.

Per a més informació, es pot seguir al departament en _Instagram_ (_@jovesagunt_), visitar el seu web [**www.saguntjove.es**](http://www.saguntjove.es), o contactar al 962 68 34 39.

![](/media/nttpbglj/lluna-plena-mangetsu-25-jpg_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/2025-01-28-lluna-plena-inicia-este-divendres-activitats-del-festival-mangetsu-amb-tallers-ball-karaoke-i-jocs/ "Facebook")
*   [](http://twitter.com/share?url=https://aytosagunto.es/va/actualitat/2025-01-28-lluna-plena-inicia-este-divendres-activitats-del-festival-mangetsu-amb-tallers-ball-karaoke-i-jocs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-01-28-lluna-plena-inicia-este-divendres-activitats-del-festival-mangetsu-amb-tallers-ball-karaoke-i-jocs/ "Linked In")
*   [](mailto:?body=https://aytosagunto.es/va/actualitat/2025-01-28-lluna-plena-inicia-este-divendres-activitats-del-festival-mangetsu-amb-tallers-ball-karaoke-i-jocs/)